Document ID: 32003R1648

32003R1648
L 245/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1648/2003 НА СЪВЕТА
от 18 юни 2003 година
за изменение на Регламент (ЕИО) № 1360/90 относно създаването на Европейска фондация за обучение
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 308 от него,
като взе предвид предложението на Комисията (1),
като взе предвид становището на Европейския парламент (2),
като взе предвид становището на Сметната палата (3),
като има предвид, че:
(1)
Някои разпоредби на Регламент (ЕИО) № 1360/90 на Съвета от 7 май 1990 г. относно създаването на Европейска фондация за обучение (4) следва да се приведат в съответствие с Регламент (ЕО Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5),(наричан по-долу „общия финансов регламент“), и по-специално с член 185 от него.
(2)
Основните принципи и ограниченията, уреждащи правото на достъп до документите, предвидено в член 255 от Договора, бяха установени с Регламент (ЕО) № 1049/2001 на Европейския парламент и на Съвета от 30 май 2001 г. относно публичния достъп до документите на Европейския парламент, на Съвета и на Комисията (6).
(3)
При приемането на Регламент (ЕО) № 1049/2001 трите институции се споразумяха в обща декларация, че агенциите и сродните на тях органи следва да прилагат правила, съответстващи на тези, установени с регламента, регламентиращ достъпа до техните документи.
(4)
Следователно в Регламент (ЕИО) № 1360/90 следва да бъдат включени необходимите разпоредби, за да направят Регламент (ЕО) № 1049/2001 приложим за Европейската фондация за обучение, както и разпоредба относно обжалването при отказ на достъп до документи.
(5)
Регламент (ЕИО) № 1360/90 следва да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 1360/90 се изменя, както следва:
1.
Добавя се следният член:
„Член 4а
Достъп до документи
1. Регламент (ЕО) № 1049/2001 на Европейския парламент и на Съвета от 30 май 2001 относно публичния достъп до документите на Европейския парламент, на Съвета и на Комисията (7) се прилага за документите, съхранявани от Фондацията.
2. Управителният съвет приема практическите договорености за прилагане на Регламент (ЕО) № 1049/2001 в срок от шест месеца след влизането в сила на Регламент (ЕО) № 1648/2003 на Съвета, изменящ Регламент (ЕИО) № 1360/90 от 18 юни 2003 г относно създаването на Европейска фондация за обучение (8).
3. Решенията, взети от Фондацията съгласно член 8 от Регламент (ЕО) № 1049/2001, могат да бъдат обект на обжалване пред омбудсмана или на обжалване пред Съда на Европейските общности съгласно условията, установени съответно в членове 195 и 230 от Договора.
2.
Член 5, параграф 9 се заменя със следния текст:
„9. Управителният съвет приема годишния отчет на Фондацията и го предава, най-късно до 15 юни, на Европейския парламент, на Съвета, на Комисията, на Европейския икономически и социален комитет и на Сметната палата. Докладът също така се предава на държавите-членки и за информация на страните, които могат да бъдат избирани.
10. Фондацията предава всяка година на бюджетния орган всяка необходима информация, свързана с резултатите от процедурите по оценка.“
3.
В член 7, параграф 1, третото тире се заменя със следния текст:
„-
за подготовката на проекта за оценка на приходите и разходите, както и за изпълнението на нейния бюджет.“
4.
Член 10 се заменя със следния текст:
„Член 10
Бюджетна процедура
1. Всяка година Управителният съвет, въз основа на проект, изготвен от директора, изготвя оценка за приходите и разходите на фондацията за следващата финансова година. Тази оценка, която включва проект за плана за създаване, се предава от управителния съвет на Комисията най-късно до 31 март.
2. Оценката се изпраща от Комисията на Европейския парламент и на Съвета (наричан по-долу „бюджетен орган“) заедно с предварителния проект на общия бюджет на Европейския съюз.
3. Комисията разглежда оценката, като взема предвид приоритетите в областта на професионалното обучение, в страните, които могат да бъдат избирани, и общата финансова ориентация, свързана с икономическата помощ, предназначена за тези страни. Въз основа на оценката Комисията вписва в предварителния проект на общия бюджет на Европейския съюз оценките, които счита за необходими за плана за създаване и размера на субсидията, която трябва да бъде начислена към общия бюджет, който предава на бюджетния орган в съответствие с член 272 от Договора.
Тя определя, на тази база и в рамките на предложените ограничения за общата сума, която трябва да бъде предоставена на разположение за икономическото подпомагане на страните, които отговарят на условията, годишната субсидия за бюджета на Фондацията, която трябва да бъде включена в предварителния проект на общия бюджет на Европейския съюз.
4. Бюджетният орган оторизира разходите за субсидиране на Фондацията.
Бюджетният орган определя разходите за персонала на фондацията.
5. Бюджетът на Фондацията се приема от управителния съвет. Той става окончателен след приемането на общия бюджет на Европейския съюз. Когато е необходимо, той се изменя съответно.
6. Управителният съвет нотифицира в най-кратки срокове бюджетния орган за намерението си да осъществи проектите, които могат да имат значително финансово влияние върху финансирането на неговия бюджет, по-специално проекти, свързани с недвижимо имущество, като наемането или закупуването на сгради. Той информира Комисията за тях.
Когато бюджетният орган е нотифицирал намерението си да даде становище, последното се предоставя на управителния съвет в срок от шест седмици, считано от датата на нотифицирането на проекта.“
5.
В член 11, параграфи 2,3 и 4 се заменят със следния текст:
„2. Най-късно до 1 март след приключването на всяка финансова година счетоводителят на Фондацията съобщава счетоводния отчет, заедно с отчета за управлението на бюджетното и финансовото управление за финансовата година, на счетоводителя на Комисията. Счетоводителят на Комисията консолидира временните счетоводни отчети на институциите и децентрализираните органи в съответствие с член 128 от общия финансов регламент.
3. Най-късно до 31 март след приключването на всяка финансова година, счетоводителят на Комисията изпраща временните счетоводни сметки на Фондацията на Сметната палата. Отчетът за управлението на бюджета за тази финансова година също така се изпраща на Европейския парламент и на Съвета.
4. След получаването на забележките на Сметната палата относно счетоводния отчет на Фондацията, съгласно член 129 от общия финансов регламент, директорът изготвя окончателния счетоводен отчет на Фондацията на своя собствена отговорност и го предоставя за становище на управителния съвет.
5. Управителният съвет дава становище относно окончателния счетоводен отчет на Фондацията.
6. Директорът предоставя окончателния счетоводен отчет, заедно със становището на управителния съвет на Европейския парламент, на Съвета, на Комисията и на Сметната палата най-късно до 1 юли след приключването на всяка финансова година.
7. Окончателният счетоводен отчет се публикува.
8. Директорът на Фондацията изпраща на Сметната палата отговор на нейните забележки най-късно до 30 септември. Той също така изпраща този отговор и на управителния съвет.
9. Директорът предоставя на Европейския парламент, по негово искане, както е установено в член 146, параграф 3 от общия финансов регламент, всяка информация, необходима за безпрепятственото прилагане на процедурата за приемане на финансовия отчет за съответната финансова година.
10. Европейският парламент, по препоръка на Съвета, като се произнася с квалифицирано мнозинство, дава до 30 април на година N + 2 своето одобрение на директора за изпълнението на бюджета през годината N.“
6.
Член 12 се заменя със следния текст:
„Член 12
Финансови правила
Финансовите правила, приложими за Фондацията, се приемат от управителния съвет след консултиране с Комисията. Тя не може да се отклонява от Регламент (ЕО, Евратом) № 2343/2002 на Комисията от 19 ноември 2002 г. относно рамковия финансов регламент на органите, посочени в член 185 от Регламент (ЕО, Евратом № 1605/2002 на Съвета, относно финансовия регламент, който се прилага за общия бюджет на Европейските общности (9), освен ако специфичните изисквания за функционирането на Фондацията го изискват и с предварителното съгласие на Комисията.
Член 2
Настоящият регламент влиза в сила на първия ден от месеца след този на публикуването му в Официалния вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 18 юни 2003 година.

Labels: 2
15